Diari Oficial de la Generalitat Valenciana


Sumari del DOGV 4106, del 15-10-2001 (2001/9857)

ACORD de 5 d'octubre de 2001, del Govern Valencià, per la qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Alquerías del Niño Perdido.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4106

Data del DOGV
:   15-10-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/9857


Data del document
:   05-10-2001

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Alqueries, les
    * administració local
    * expropiació

ACORD de 5 d'octubre de 2001, del Govern Valencià, per la qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Alquerías del Niño Perdido. [2001/A9857]
  
El Govern Valencià, en la reunió del dia 5 d'octubre de 2001, adoptà el següent acord:
  
L'Ajuntament d'Alquerías del Niño Perdido, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'urbanització d'un tram del carrer Iturbi.
  
Aquesta declaració d'urgent ocupació es justifica per les següents raons:
  
L'obra d'urbanització d'un tram del carrer Iturbi ha de realitzar-se amb celeritat, ja que les obres es troben compreses en un pla d'obres i serveis local, es financen per mitjà de conveni de col·laboració amb la Conselleria d'Obres Públiques, Urbanisme i Transports, s'hi establix l'obligació d'executar els treballs dins dels terminis fixats, i caldrà absolutament disposar dels terrenys per a iniciar immediatament l'execució de les obres, la qual cosa justifica àmpliament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, els quals no van presentat al·legacions. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això i ateses les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat Valenciana, a proposta del conseller de Justícia i Administracions Públiques, el Govern Valencià
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament d'Alquerías del Niño Perdido per a l'execució del projecte d'urbanització d'un tram del carrer Iturbi.
  
Relació de bé afectat
  
Propietari: senyor Manuel Mollar Arnal.
  
DNI: 84919505.
  
Domicili: carrer José Iturbi, 38. Alquerías del Niño Perdido
  
Descripció i situació de la finca: terreny de forma irregular situat en el costat oest del carrer Iturbi, cantó amb el carrer Jaime Chicharro.
  
Naturalesa: urbana.
  
Superfície a expropiar: 118 metres quadrats.
  
Límits:
  
Nord: c/ Jaime Chicharro.
  
Sud: senyora Piedad Capella Manzano.
  
Est: Vicente Mollar Arnal.
  
Oest: resta finca matriu
  
Referència cadastral: 67506229.
  
Destinació de la superfície a expropiar: obertura d'un tram del carrer Iturbi entre el carrer Reina Sofia i el carrer Jaime Chicharro
  
Classificació del sòl: urbà residencial SU-1 subzona 4.
  
Valor d'adquisició 118 m2 a 2.404 PTA/m2 283.672 PTA
  
 5% premi afecció 14.183 PTA
  
 Total 297.855 PTA
  
El present acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions als sols efectes d'esmenar possibles errors que s'hagen produït en fer la relació dels béns afectats per la urgent ocupació.
  
Aquest acord posa fi a la via administrativa en virtut de l'article 109.c de la Llei de Règim Jurídic de les Administracions Públiques i del Procediment Administratiu Comú. Les persones interessades podran interposar contra aquest els següents recursos:
  
a) Recurs potestatiu de reposició davant del Govern Valencià, en el termini d'un mes comptat a partir de l'endemà a aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, si és procedent, contra la desestimació presumpta d'aquest pel transcurs d'un mes, es podrà interposar en el termini de dos mesos un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat un recurs administratiu potestatiu de reposició, no es podrà interposar un recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei de Règim Jurídic de les Administracions públiques i del Procediment Administratiu Comú, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà a la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen interposar qualsevol altra via que estimen oportuna.
  
València, 5 d'octubre de 2001
  
El conseller secretari del Govern Valencià,
  
JOSÉ JOAQUÍN RIPOLL SERRANO